
	1.
	Noteikumu projekts
42. Uz vienas parastās receptes atļauts izrakstīt tikai vienas zāles vai medicīnisko ierīci ne vairāk kā sešus mēnešus ilgam ārstēšanas kursam, un paredzot pacientam izrakstīto zāļu vai medicīnisko ierīču daudzumu saņemt aptiekā pa daļām ne vairāk kā trīs mēnešu patēriņam, izņemot šo noteikumu 4. pielikumā minētās zāles, kuras ārsts šo noteikumu 41. punktā minētajā vairākkārt izmantojamajā receptē var izrakstīt ārstēšanas kursam līdz vienam gadam.
	Iebildums
Šobrīd uz parastās receptes varēja izrakstīt medikamentus 3 mēnešu ilgam ārstēšanas kursam (izņemot 4. pielikumā minētās zāles) , ar attiecīgo regulējumu Farmaceita pakapojuma maksas piemērošanai tikai pirmajā atprečošanas reizē. 
Farmaceita pakalpojuma maksas piemērošana pirmajā atprečošanas reizē par daudzreizēju parastās receptes apkalpošanu bija daļa no  zāļu cenu reformas, kuras pamatā bija VM aprēķini.
Vai VM ir veikusi aprēķinus Farmaceita pakalpojuma maksai, ja tiek pagarināts parastās receptes termiņš un izrakstāmo zāļu apjoms uz divreiz lielāku? Kā mainīsies Farmaceita pakalpojuma maksa, lai neietekmētu aptieku darbību?
Bez attiecīgā izvērtējuma šādas normas ieviešana nav atbalstāma.
Piedāvātā redakcija
-
	Zane Melberga

	2.
	Noteikumu projekts
44. Uz vienas īpašās receptes atļauts izrakstīt tikai vienas zāles vai medicīnisko ierīci, sekundāro iepakojumu (turpmāk — iepakojums) skaitu paredzot ne vairāk kā sešus mēnešus ilgam ārstēšanas kursam. Pacients izrakstīto zāļu vai medicīnisko ierīču daudzumu saņem aptiekā pa daļām ne vairāk kā trīs mēnešu patēriņam.
	Iebildums
Esošā redakcija neierobežo pacienta tiesības izņemt katru mēnesi pa vienam iepakojumam. Šobrīd nav regulējuma par kompensācijas receptes dalīšanu/atkārtotu atprečošanu. Nav regulējuma par Farmaceita pakalpojuma maksas izmaiņām šajā gadījumā, nav arī piedāvājuma, kā mainīsies Farmaceita pakalpojuma maksa, ja receptes termiņš tiek pagarināts.
Kāds būs Farmaceita maksas piemērošanas algoritms, ja pacients recepti atprečos vairākkārtēji 6 mēnešu periodā?
Farmaceita pakalpojuma maksa par kompensācijas recepti līdz 3 mēnešiem bija daļa no zāļu cenu reformas, kuras pamatā bija VM aprēķini. Vai VM ir veikusi aprēķinus Farmaceita pakalpojuma maksai, ja tiek pagarināts kompensācijas receptes termiņš uz divreiz ilgāku laiku? Kā mainīsies Farmaceita pakalpojuma maksa, lai neietekmētu aptieku darbību?
Bez attiecīgā izvērtējuma šādas normas ieviešana nav atbalstāma.
Piedāvātā redakcija
-
	Zane Melberga

	3.
	Noteikumu projekts
59. Parastajā elektroniskajā receptē izrakstītās zāles pacientam ir tiesības iegādāties pa daļām gan vienā, gan vairākās aptiekās.
	Iebildums
Nav aprakstīta kārtība par īpašajām receptēm attiecībā uz atprečošanu pa daļām.
Piedāvātā redakcija
-
	Zane Melberga

	4.
	Noteikumu projekts
34.1. elektroniskā recepte tiek izrakstīta sadarbībā ar ārstu vai Ieslodzījuma vietu pārvaldes ārstu;
	Priekšlikums
Papildināt ar precizējumu, kā ārstam jābūt līgumattiecībās ar NVD
Piedāvātā redakcija
 elektroniskā recepte tiek izrakstīta sadarbībā ar ārstu vai Ieslodzījuma vietu pārvaldes ārstu, kuram ir līgumattiecības ar dienestu
	Zane Melberga

	5.
	Noteikumu projekts
45. Izrakstot recepti narkotisko un tām pielīdzināto psihotropo zāļu iegādei, ārsts nepārsniedz šo noteikumu 5. pielikumā noteikto narkotisko un tām pielīdzināto psihotropo vielu maksimālo daudzumu, ko atļauts izrakstīt uz vienas receptes.
	Priekšlikums
Precizēt, kuri speciālisti var izrakstīt. Atsauce uz 34.punktu, kurā ir runa par kompensācijas kārtību un citiem speciālistiem, jo arī šo grupu medikamenti var būt kompensējami. Lūgums precizēt un izslēgt iespējamu interpretāciju.
Piedāvātā redakcija
-
	Zane Melberga

	6.
	Noteikumu projekts
46. Izrakstot recepti psihotropo zāļu (izņemot šo noteikumu 45. punktā minēto gadījumu) un narkotisko analgētisko līdzekļu iegādei, ārsts izraksta zāles ārstēšanas kursam līdz vienam mēnesim. Psihiatrs, narkologs, atkarību psihiatrs, neirologs, algologs un ģimenes ārsts minētās zāles var izrakstīt ārstēšanas kursam līdz trim mēnešiem.
	Priekšlikums
Noteikti jāsaglabā precizējums- kompensācijas kārtības ietvaros
Piedāvātā redakcija
46. Izrakstot recepti psihotropo zāļu (izņemot šo noteikumu 45. punktā minēto gadījumu) un narkotisko analgētisko līdzekļu iegādei, ārsts izraksta zāles ārstēšanas kursam līdz vienam mēnesim. Psihiatrs, narkologs, atkarību psihiatrs, neirologs, algologs un ģimenes ārsts kompensācijas kārtības ietvaros minētās zāles var izrakstīt ārstēšanas kursam līdz trim mēnešiem.
	Zane Melberga

	7.
	Noteikumu projekts
63.7. diagnozes kods;
	Priekšlikums
Šobrīd ārsti uz parastajām receptēm ne vienmēr norāda diagnozes kodu, aptiekām varētu būt apgrūtinoši šo informāciju ievadīt. Lūdzam precizēt, ka norma attiecināma tikai uz īpašajām receptēm.
Piedāvātā redakcija
-
	Zane Melberga

	8.
	Noteikumu projekts
68. Receptes narkotisko vai tām pielīdzināto psihotropo zāļu saņemšanai, kas izrakstītas uz īpašās receptes veidlapas līdz šo noteikumu spēkā stāšanās dienai, ir derīgas trīs mēnešus no to izrakstīšanas dienas. Šis nosacījums neattiecas uz šo noteikumu 56. punktā minētajām zālēm, kas satur šo noteikumu 7. pielikuma 7. punktā minētās vielas, šo zāļu receptes derīguma termiņš ir septiņas dienas.
	Priekšlikums
Drukas kļūdas labojumi punktu numerācijā
Piedāvātā redakcija
68. Receptes narkotisko vai tām pielīdzināto psihotropo zāļu saņemšanai, kas izrakstītas uz īpašās receptes veidlapas līdz šo noteikumu spēkā stāšanās dienai, ir derīgas trīs mēnešus no to izrakstīšanas dienas. Šis nosacījums neattiecas uz šo noteikumu 55. punktā minētajām zālēm, kas satur šo noteikumu 7. pielikuma 1. punktā minētās vielas, šo zāļu receptes derīguma termiņš ir septiņas dienas.
	Zane Melberga

	9.
	Noteikumu projekts
 Īpašās receptes veidlapas paraugs
	Priekšlikums
Ārtam būtu jānorāda tikai kompensācijas %
Piedāvātā redakcija
Atstāt tikai kompensācijas % lauku (ja nepieciešams saglabāt kompensācijas kategoriju, tad kopā ar kompensācijas % "un" nevis "vai"
	Zane Melberga

	10.
	Noteikumu projekts
 Pielikuma saturu skatīt dokumentā
	Priekšlikums
priekšlikums, lai labāk saprastu 1.2.2 punktu
Piedāvātā redakcija
1.2.2. jaundzimušā, kuram nav piešķirts personas kods, identifikātoru, kas sastāv no divdesmit četriem simboliem. Identifikātoru veido - mātes Latvijas personas kods bez atdalītāja, atdalītājs "/", bērna dzimšanas datums (gads, mēnesis, diena) un medicīniskajos dokumentos fiksētais dzimšanas laiks stundās un minūtēs (p.k./GGGGMMDDhhmm, kur p.k. - Latvijas personas kods bez defisas, GGGG - gads (četri cipari), MM - mēnesis (divi cipari), DD - diena (divi cipari), hh - stundas (divi cipari), mm - minūtes (divi cipari));
	Zane Melberga

	11.
	Noteikumu projekts
 Zāles, kuras uz parastās receptes veidlapas atļauts izrakstīt vairāk nekā trīs mēnešus ilgam ārstēšanas kursam
	Priekšlikums
Noteikumos vairs netiek minētas 3 mēnešu receptes, jālabo pielikuma nosaukums
Piedāvātā redakcija
Zāles, kuras uz parastās receptes veidlapas atļauts izrakstīt vairāk nekā sešu mēnešus ilgam ārstēšanas kursam
	Zane Melberga



